
****

# **ประกาศองค์การบริหารส่วนตำบลป่าแดด**

**เรื่อง นโยบายคุณธรรมและความโปร่งใสประจำปีงบประมาณ พ.ศ. 2560**

------------------------------------------------------

ตามเจตนารมณ์ของรัฐธรรมนูญแห่งราชอาณาจักรไทย(ฉบับชั่วคราว) พ.ศ. 2557 พระราชบัญญัติข้อมูลข่าวสารของทางราชการ พ.ศ. 2540 พระราชบัญญัติกฤษฎีกาว่าด้วยหลักเกณฑ์และวิธีการบริหารกิจการบ้านเมืองที่ดี พ.ศ. 2546 ยุทธศาสตร์ชาติว่าด้วยการป้องกันและปราบปรามการทุจริตระยะที่ 3 (พ.ศ.2560– 2564) และนโยบายของรัฐบาล ข้อที่ 10 การส่งเสริมการบริหารราชการแผ่นดินที่มีธรรมมาภิบาล และป้องกันปราบปรามการทุจริตและประพฤติมิชอบในภาครัฐ กำหนดให้ปลูกฝังค่านิยมคุณธรรม จริยธรรมและจิตสำนึกในการรักษาศักดิ์ศรีความเป็นข้าราชการและความซื่อสัตย์สุจริต ควบคู่กับการบริหารจัดการภาครัฐที่มีประสิทธิภาพเพื่อป้องกันและปราบปรามการทุจริตและประพฤติมิชอบของเจ้าหน้าที่ของรัฐทุกระดับและตอบสนองความต้องการ พร้อมอำนวยความสะดวกแก่ประชาชน เพื่อสร้างความเชื่อมั่นในระบบราชการนั้น

องค์การบริหารส่วนตำบลป่าแดด จึงได้กำหนดนโยบายคุณธรรมและความโปร่งใสเพื่อเป็นมาตรฐาน แนวทางปฏิบัติ และค่านิยมสำหรับข้าราชการและบุคลากรขององค์กรให้ยึดถือ และปฏิบัติควบคู่กับกฎ ระเบียบ และข้อบังคับอื่นๆโดยมุ่งมั่นที่จะนำหน่วยงานให้ดำเนินงานตามภารกิจด้วยความโปร่งใสบริหารงานด้วยความซื่อสัตย์สุจริต มีคุณธรรม ปราศจากการทุจริต เพื่อให้บรรลุเจตนารมณ์ดังกล่าวจึงกำหนดแนวทางให้ส่วนราชการในสังกัดองค์การบริหารส่วนตำบลป่าแดดถือปฏิบัติและดำเนินการ ดังนี้

1. **นโยบาย**
   1. **ความโปร่งใส**
2. เปิดโอกาสให้ผู้มีส่วนได้ส่วนเสียเข้ามามีส่วนร่วมในการดำเนินงานในขั้นตอนต่างๆของหน่วยงาน ตั้งแต่การแสดงความคิดเห็น ร่วมวางแผนและจัดทำแผนงาน ร่วมดำเนินการและร่วมติดตามตรวจสอบการดำเนินงานของหน่วยงาน
3. การดำเนินงานเกี่ยวกับการจัดซื้อจัดจ้างจะต้องดำเนินการและส่งเสริมให้เกิดความโปร่งใสในทุกขั้นตอนตามที่กฎหมายกำหนด
4. การเปิดเผย และเข้าถึงข้อมูลขององค์กร จะต้องให้และเปิดเผยข้อมูลต่างๆของหน่วยงาน อย่างชัดเจน ถูกต้อง ครบถ้วน รวมถึงการให้ประชาชนหรือผู้มีส่วนได้เสียสามารถเข้าถึงข้อมูลต่างๆของหน่วยงานได้โดยสะดวกและรวดเร็ว
5. จัดการเรื่องร้องเรียนเกี่ยวกับการปฏิบัติงาน การให้บริการของหน่วยงาน โดยดำเนินการ และจัดการกับเรื่องร้องเรียนการปฏิบัติหน้าที่ของเจ้าหน้าที่อันไม่โปร่งใสหรือทุจริตต่อหน้าที่
   1. **ความรับผิด**
6. การบริหารงานทุกขั้นตอนที่ต้องมีความถูกต้อง ตามกฎหมาย ระเบียบ อย่างครบถ้วนเคร่งครัด โดยการปฏิบัติงานทุกขั้นตอนของเจ้าหน้าที่ต้องมีความถูกต้องตามกฎหมาย ระเบียบ ข้อบังคับต่างๆอย่างครบถ้วนและเคร่งครัด กล้าหาญที่จะรับผิดในผลการปฏิบัติงานของตน
7. แสดงถึงทิศทาง เจตจำนงของผู้บริหารในการบริหารงานอย่างซื่อสัตย์ สุจริต และพร้อมรับผิดชอบเมื่อเกิดความผิดพลาด โดยกำหนดทิศทางและนโยบายของผู้บริหารที่จะต้องมีเจตจำนงในการบริหารงานอย่างซื่อสัตย์สุจริต และพร้อมรับผิดเมื่อเกิดความผิดพลาด เพื่อสร้างความเชื่อมั่นแก่สังคมว่าการขับเคลื่อนหน่วยงานจะเป็นไปอย่างมีคุณธรรมและธรรมาภิบาล
   1. **ความปลอดจากการทุจริตในการปฏิบัติงาน**
8. ป้องกันไม่ให้เจ้าหน้าที่ใช้ตำแหน่งหน้าที่ในการเอื้อประโยชน์โดยต้องมีนโยบาย/แนวทาง เพื่อป้องกันไม่ให้เจ้าหน้าที่ใช้ตำแหน่งหน้าที่ในการเอื้อประโยชน์แก่ตนเอง พวกพ้องของตนหรือผู้อื่นใด
9. ป้องกันไม่ให้เจ้าหน้าที่เรียกรับเงิน สิ่งของ หรือผลประโยชน์อื่นใดจากผู้มีส่วนได้ส่วนเสีย โดยต้องมีแนวทางป้องกันการปฏิบัติงานของเจ้าหน้าที่ในหน่วยงานที่เป็นพฤติกรรมที่เข้าข่ายการทุจริตต่อหน้าที่ เช่น การเรียกรับเงิน สิ่งของ หรือผลประโยชน์ใดๆจากผู้มีส่วนได้เสีย เพื่อแลกกับการปฏิบัติงานของตนเอง หรือการปฏิบัติ/ละเว้นการปฏิบัติหน้าที่/การใช้ตำแหน่งหน้าที่ของตนอย่างไม่เป็นธรรมเพื่อเอื้อประโยชน์แก่ตนเอง พวกพ้องของตน หรือผู้อื่นใด
10. ปลอดจากการทุจริตเชิงนโยบาย โดยผู้บริหารจะต้องปฏิบัติหน้าที่ที่ไม่เป็นพฤติกรรมที่เข้าข่ายการทุจริตเชิงนโยบาย ซึ่งมีลักษณะเป็นการทุจริตที่เกิดจากความสัมพันธ์เกื้อหนุนกันระหว่างผู้บริหารของหน่วยงานกับผู้มีส่วนได้เสียที่เป็นหน่วยธุรกิจเอกชน เพื่อเอื้อผลประโยชน์ในสัญญาโครงการหรือสัมปทานของหน่วยงานแลกเปลี่ยนกับการกำหนดนโยบายหรือการอนุมัติใดๆของผู้บริหารของหน่วยงาน
    1. **วัฒนธรรมในองค์กร**
11. ดำเนินการป้องกันผลประโยชน์ทับซ้อนในหน่วยงานโดยการสร้างให้เจ้าหน้าที่ในหน่วยงานมีความเข้าใจเกี่ยวกับการกระทำที่เป็นผลประโยชน์ทับซ้อนหรือสามารถแยกแยะประโยชน์ส่วนตนและผลประโยชน์ส่วนรวมได้
12. สร้างวัฒนธรรมเพื่อให้เกิดวัฒนธรรมที่ไม่ทนต่อการทุจริต จนก่อให้เกิดวัฒนธรรมในการต่อต้านการทุจริตได้ โดยการปลูกฝังสั่งสอน หรือการถ่ายทอดพฤติกรรมและทัศนคติในการปฏิบัติงานของเจ้าหน้าที่ จนกลายเป็นแนวทางปฏิบัติประจำหรือวัฒนธรรมของหน่วยงาน
13. ป้องกันและปราบปรามการทุจริตในองค์กร โดยจัดทำแผนปฏิบัติการป้องกันและปราบปรามทุจริต การตรวจสอบถ่วงดุลภายในหน่วยงานที่มีความเข้มแข็งและมีประสิทธิภาพ
    1. **คุณธรรมในการทำงาน**
14. กำหนดคู่มือหรือมาตรฐานในการปฏิบัติงานตามภารกิจหลักที่ชัดเจนและเป็นไปตามระเบียบขั้นตอน มีระบบป้องกันและตรวจสอบ เพื่อป้องกันการละเว้นการปฏิบัติหน้าที่
15. คุณธรรมในการบริหารงานบุคคล โดยการบริหารงานทรัพยากรบุคคล เช่น การบรรจุแต่งตั้ง การโอนย้าย การคัดเลือก การพิจารณาความดีความชอบ ต้องเป็นไปด้วยความยุติธรรม
16. คุณธรรมในการบริหารงบประมาณ โดยการบริหารงบประมาณ การใช้จ่ายเงินงบประมาณจะต้องเป็นไปอย่างโปร่งใสและคุ้มค่ามากที่สุด
17. การมอบหมายงานที่มีความเป็นธรรม เท่าเทียม และไม่เลือกปฏิบัติ โดยพฤติกรรมของหัวหน้างานต้องแสดงถึงการมีคุณธรรมในการสั่งงาน หรือมอบหมายให้แก่ผู้ใต้บังคับบุญชาต้องคำนึงถึงขอบเขตอำนาจหน้าที่ตามกฎหมายของผู้รับมอบหมายงาน มีความเป็นธรรมแก่ผู้รับมอบหมายงานทุกคนอย่างเท่าเทียมกัน
18. ให้ความสำคัญกับสภาพแวดล้อมทีเอื้ออำนวยและส่งเสริมการปฏิบัติงาน โดยผู้บริหารหน่วยงานต้องให้ความสำคัญกับสภาพแวดล้อมที่เอื้ออำนวยและส่งเสริมการปฏิบัติงานของบุคลากรในองค์กร
    1. **การสื่อสารภายในหน่วยงาน**

หน่วยงานต้องมีรูปแบบ วิธีการ การสื่อสารเพื่อถ่ายทอดเกี่ยวกับนโยบายทั้ง 5 ด้านให้เจ้าหน้าที่ในหน่วยงานรับทราบเพื่อให้เกิดความตระหนัก และให้ความสำคัญถึงการปฏิบัติงานที่มีคุณธรรมความโปร่งใส

1. **แนวทาง**
2. บริหารงานและปฏิบัติงานตามหลักธรรมาภิบาล โดยมุ่งตอบสนองความต้องการของประชาชนด้วยการบริการที่รวดเร็ว ถูกต้องเสมอภาค โปร่งใส และเป็นธรรม
3. ปลูกฝังค่านิยมและทัศนคติให้บุคลากรในสังกัด มีความรู้ความเข้าใจ ยึดหลักคุณธรรม จริยธรรม นำหลักปรัชญาเศรษฐกิจพอเพียงมาใช้ในการปฏิบัติงานและดำเนินชีวิต
4. ดำเนินการจัดซื้อจัดจ้าง ส่งเสริมการดำเนินการให้เกิดความโปร่งใสในทุกขั้นตอน และเปิดโอกาสให้ภาคเอกชน ภาคประชาสังคม และภาคประชาชน เข้ามามีส่วนร่วมในการตรวจสอบการทำงานโดยเปิดเผยข้อมูลข่าวสารในการดำเนินกิจกรรมทุกรูปแบบ
5. ประชาสัมพันธ์ให้ประชาชนแจ้งข้อมูลข่าวสาร เบาะแสการทุจริต การร้องเรียนร้องทุกข์ ผ่านศูนย์ยุติธรรมชุมชนตำบลป่าแดด
6. กรณีพบการทุจริตจะดำเนินการสอบสวนและลงโทษขั้นสูงสุดกับผู้ที่ทุจริตอย่างจริงจัง

จึงประกาศให้ทราบโดยทั่วกัน

ประกาศ ณ วันที่ 17 เดือน กุมภาพันธ์ พ.ศ. 2560

# (ลงชื่อ) -นายฉัตรชัย นันทชัย-

# (นายฉัตรชัย นันทชัย)

นายกองค์การบริหารส่วนตำบลป่าแดด